Benoît Assou-Ekotto

Benoît Pierre David Assou-Ekotto (lahir 24 Mac 1984) merupakan pemain bola sepak Cameroon yang kini bermain untuk Tottenham Hotspur. Beliau bermain di posisi pertahanan.

Kerjaya kelab

RC Lens 
Pada usia 10 tahun, Assou-Ekotto mengikut abangnya menandatangani kelab Lens sebelum membuat debut pada 28 Mac 2004 menentang Paris Saint-Germain, Lens menang 1–0. Beliau bermain 66 perlawanan Ligue 1 untuk Lens. Beliau kemudian bermain tujuh perlawanan Piala UEFA di mana Lens tersingkir selepas tewas kepada Udinese pada pusingan 32. Pada permulaan musim 2005–06, beliau bermain kesemua perlawanan Lens di Piala UEFA di mana Lens menduduki tempat kedua pada kejohanan itu. Pada musim 2005–06, beliau hanya terlepas empat perlawanan liga daro[ada 38 perlawanan dan pasukannya menduduki tempat keempat dan sekali lagi layak ke Piala UEFA.

Tottenham Hotspur 
Pada musim panas 2006, Assou-Ekotto berpindah ke Tottenham Hotspur dengan bayaran tertutup tetapi media mengatakna sekitar £3.5 juta. Beliau membuat debut pada perlawanan pembukaan musim 2006-07, tewas 2-0 kepada Bolton Wanderers. Pada Disember 2006, beliau kehilangan posisinya dan digantikan oleh Lee Young-pyo.

Beliau menjaringkan gol pertama dalan kariernya ketika menang 2–1 ke atas Liverpool dalam musim 2009–10 dari jarak 20 meter. Ketika pertengahan musim, beliau kehilangan tempatnya kepada Gareth Bale tetapi jurulatih Harry Redknapp meletakkan Bale di posisi sayap kiri.

Beliau memulakan musim 2012–13 dengan menjaringkan gol kelima kariernya dengan menjaringkan gol dari 25 meter menentang West Bromwich Albion tetapi beliau terlepas tiga perlawanan akibat cedera pada lutut.

Queens Park Rangers (pinjaman) 
Pada 2 September 2013, Assou Ekotto telah dipinjam ke kelab Queens Park Rangers. Beliau membuat debut untuk pasukan itu pada 18 September menentang Brighton & Hove Albion. Beliau bermain 27 perlawanan liga dan membantu QPR kembali ke Liga Perdana Inggeris melalui perlawanan play-off.

Kerjaya antarabangsa 

Assou-Ekotto membuat debut untuk Cameroon pada 11 Februari 2009 menentang Guinea dalam satu perlawanan persahabatan. Beliau termasuk dalam skuad Cameroon yang beraksi di Piala Negara-Negara Afrika 2010 tetapi beliau mengalami kecederaan dan tidak sertai kejohanan itu. Assou-Ekotto juga termasuk dalam senarai akhir 23 pemain oleh jurulatih Paul Le Guen untuk Piala Dunia FIFA 2010 di Afrika Selatan. Beliau bermain setiap minit dalam ketiga-tiga perlawanan Cameroon pada kejohanan dunia itu.

Assou-Ekotto juga mengambil bahagian di Piala Dunia FIFA 2014.

Statistik kerjaya

Kelab

Penghargaan

Kelab 
RC Lens
 Piala Intertoto UEFA: 2005

Rujukan 

Kelahiran 1984
Orang hidup
Pemain bola sepak Cameroon
Pemain Piala Dunia FIFA 2010
Pemain Piala Dunia FIFA 2014
Pemain RC Lens
Pemain Tottenham Hotspur F.C.
Pemain Queens Park Rangers F.C.
Orang Perancis keturunan Cameroon